CELEX: 62013CN0566
Language: sk
Date: 2013-11-05 00:00:00
Title: Vec C-566/13: Návrh na začatie prejudiciálneho konania, ktorý podal Tribunal do Trabalho de Lisboa (Portugalsko) 5. novembra 2013 — Jorge Ítalo Assis dos Santos/Banco de Portugal

1.2.2014   
            
            
               SK
            
            
               Úradný vestník Európskej únie
            
            
               C 31/2
            
         Návrh na začatie prejudiciálneho konania, ktorý podal Tribunal do Trabalho de Lisboa (Portugalsko) 5. novembra 2013 — Jorge Ítalo Assis dos Santos/Banco de Portugal
   (Vec C-566/13)
   2014/C 31/02
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Tribunal do Trabalho de Lisboa
   
      Účastníci konania pred vnútroštátnym súdom
   
   
      Žalobca: Jorge Ítalo Assis dos Santos
   
      Žalovaná: Banco de Portugal
   
      Prejudiciálne otázky
   
   
               1.
            
            
               Má sa článok 130 ZFEÚ vykladať v tom zmysle, že vnútroštátny právny predpis, ktorý ukladá centrálnej banke daného členského štátu povinnosť pozastaviť vyplácanie trinásteho a štrnásteho platu (mimoriadneho ročného príspevku na dovolenku a vianočného príspevku) zamestnancom uvedenej banky, ktorí odišli do starobného dôchodku, odporuje uvedenému článku, keďže má za následok zásah vlády (teda ústredného orgánu štátnej správy) do rozhodovacích právomocí banky týkajúcich sa jej personálnej politiky, čo je v rozpore so zásadou samostatnosti a nezávislosti centrálnych bánk?
            
         
               2.
            
            
               Má sa článok 123 ZFEÚ vykladať v tom zmysle, že… vnútroštátny právny predpis, ktorý ukladá povinnosť odovzdať orgánu pod kontrolou štátnej správy — ktorý je závislý od ministra hospodárstva a pôsobí pod jeho dohľadom a ktorého príjmy a výdavky tvoria súčasť všeobecného štátneho rozpočtu — sumu mimoriadnych príspevkov, ktorých vyplácanie je pozastavené, odporuje uvedenému článku 123, keďže porušuje zásadu zákazu financovania štátov centrálnymi bankami?
            
         
               3.
            
            
               Porušuje skutočnosť, že pozastavenie vyplácania trinásteho a štrnásteho platu je obmedzené na zamestnancov, ktorí odišli do starobného dôchodku, a nedotýka sa pracujúcich zamestnancov, zásadu rovnosti z hľadiska zákazu diskriminácie obsiahnutého v článkoch 20 a 21 Charty základných práv Európskej únie (1)?
            
         
      (1)  Ú. v. ES C 364, 2000, s. 1.